L'alcalde rep el dramaturg del Port de Sagunt Víctor Sánchez
05 d’agost 2016

​L’acalde de Sagunt, Quico Fernández, i el delegat de Cultura, José Manuel Tarazona, han rebut aquest matí en l'Ajuntament el dramaturg local Víctor Sánchez per a lliurar-li la insígnia de la ciutat com a reconeixement pel seu treball. L'alcalde ha valorat la trajectòria de Víctor Sánchez: **“Quan estem en presentacions de Sagunt a Escena o presentacions teatrals, el nom de Víctor Sánchez ja és un nom reconegut i consolidat en el món del teatre”**. L'autor i director teatral ha expressat el seu agraïment**: “Des de Sagunt sempre m'he sentit recolzat, i és important, ja que encara que el teu treball es desenvolupe en altres llocs, tindre la teua casa on poder tornar i on saps que tens facilitats i que et recolzen és molt important”** D'altra banda, el delegat de Cultura ha mostrat la seua gratitud perquè **“sempre has treballat amb gent d'ací, col·labores amb gent de Sagunt en el disseny i la producció dels teus projectes”.**

Víctor Sánchez, membre fundador de la companyia teatral Wichita Co, és Llicenciat en Direcció i Dramatúrgia per l’Institut del Teatre de Barcelona. Desenvolupa la seua carrera com a dramaturg i director dels seus propis textos estrenats amb el segell de la seua companyia. Entre els seus treballs, destaquen obres com _Uns amors uns indrets_, _Cavalls salvatges_ _no m’arrancarien d’ací_, _Escritos desde el fuego_ i _A España no la va conocer ni la madre que la parió._

En 2014 estrena _Nosotros no nos mataremos con pistolas_, amb la qual va aconseguir guanyar en la categoria de Millor Autor Revelació en els XIX Premis Max. A més d'aquesta obra premiada amb el Max, també ha representat a Sagunt  _Cavalls salvatges no m’arrancarien d’ací_ i _A España no la va a conocer ni la madre que la parió_.

![](/media/id4em0kv/insignia.jpg)  
![](/media/zlklksll/todos.jpg)  
![](/media/ph3j0g1c/posando.jpg)  
  
  
  
  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-rep-el-dramaturg-del-port-de-sagunt-victor-sanchez/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-rep-el-dramaturg-del-port-de-sagunt-victor-sanchez/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-rep-el-dramaturg-del-port-de-sagunt-victor-sanchez/ "Linked In")
*   [](mailto:?body=https://aytosagunto.es/va/actualitat/l-alcalde-rep-el-dramaturg-del-port-de-sagunt-victor-sanchez/)